פני פריצקר

פני סו פריצקר (באנגלית: Penny Sue Pritzker; נולדה ב-2 במאי 1959) היא אשת עסקים יהודייה-אמריקאית, שכיהנה כמזכירת המסחר של ארצות הברית בקבינט של נשיא ארצות הברית ברק אובמה.

פריצקר הייתה האדם העשיר ביותר בממשל אובמה והונה נאמד נכון לפברואר 2017 בכ-2.4 מיליארד דולר, מקום 277 ברשימת עשירי ארצות הברית.

ביוגרפיה 

פני פריצקר נולדה בשיקגו, אילינוי, בתם של סו (לבית סנדל) ודונלד פריצקר. אביה היה איש עסקים ובן למקימי רשת המלונות הייאט. משפחתה של פריצקר היא מהמשפחות האמידות בארצות הברית, והיא שולטת בחברת המכולות טריטון קונטיינר אינטרנשיונל. פריצקר גדלה והתחנכה בשיקגו. היא קיבלה תואר בכלכלה מאוניברסיטת הרווארד בשנת 1981 ובשנת 1985 קיבלה פריצקר תואר JD במשפטים ותואר MBA מאוניברסיטת סטנפורד.

בשנת 1987, ייסדה פריצקר פרויקט מגורים תחת חסותה של רשת המלונות היאט, המספק דיור יוקרתי לקשישים כחלופה לסיעוד. בשנים 1994-1991 כיהנה פריצקר כיו"ר בנק סופריור באילינוי. בשנת 1998 נמנתה עם מייסדי חברת "The Parking Spot", הפועלת בתחום הפעלת חניונים בנמלי תעופה שונים בארצות הברית.

קריירה פוליטית 
לפריצקר קשר ידידותי עם ברק ומישל אובמה שתחילתו בשנת 1990. כאשר הוא היה מרצה מן החוץ באוניברסיטת שיקגו, אובמה ומשפחתו התארחו לעיתים תכופות בבית ההארחה של פריצקר בימת מישיגן. פריצקר כיהנה כיו"ר המטה לגיוס כספים עבור אובמה, שרשם שיא בגובה התרומות שגויסו אי פעם לקמפיין לנשיאות. נוסף על כך, פריצקר תרמה כמעט חצי מיליון דולר למועמדים דמוקרטיים אחרים מאז הבחירות לנשיאות ארצות הברית 2000.

ב-2013 בחר בה אובמה לתפקיד מזכירת המסחר של ארצות הברית, תפקיד שבו כיהנה במשך שלוש שנים.

חיים אישיים 
פריצקר נשואה לבריאן טרוברט ואם לשניים. אחיה הוא מושל אילינוי ג'יי. בי. פריצקר.

קישורים חיצוניים 

 פני פריצקר, באתר מחלקת המסחר של ארצות הברית

הערות שוליים 

2017 02
מזכירות המסחר של ארצות הברית
יהודים חברי הקבינט של ארצות הברית
חברי הקבינט של ארצות הברית בממשל ברק אובמה
נשות עסקים יהודיות אמריקאיות
אנשי עסקים יהודים אמריקאים
מיליארדרים יהודים אמריקאים
בוגרות אוניברסיטת הרווארד
בוגרי אוניברסיטת הרווארד
בעלות תואר דוקטור מאוניברסיטת סטנפורד
בעלי תואר דוקטור מאוניברסיטת סטנפורד
אמריקאים ממוצא אוקראיני-יהודי
פוליטיקאיות אמריקאיות
מיליארדריות אמריקאיות
מיליארדרים אמריקאים
אמריקאיות ממוצא יהודי
יזמים אמריקאים
יזמות אמריקאיות
חברות המפלגה הדמוקרטית (ארצות הברית)
חברי המפלגה הדמוקרטית (ארצות הברית)
מזכירי המסחר של ארצות הברית
אמריקאיות שנולדו ב-1959
אמריקאים שנולדו ב-1959